《赵白云宗丞以诗送惠柳下谒浙西宪使包宏斋命》
宋代·释文珦

宏斋伊洛宗，白云风雅主。
二公在斯世，光艳烛寰宇。
白云归帝在，宏斋庇寒士。
出处虽小殊，怜才酷相似。
吟诗贫到骨，白云古知音。
吹送宏斋前，雄词重南金。
乘流春浩荡，变化那可测。
君不见北溟有鱼会风云，一举自然生羽翼。

作者简介：释文珦（一二一〇——？）（生年据本集卷一〇《看新历》“又看景定新颁历，百岁还惊五十过”推定），字叔向（影印《诗渊》册五页三七九八《宿山庵》署），自号潜山老叟，于潜（今浙江临安西南）人。早岁出家，遍游东南各地，游踪略见集中《闲中多暇追叙旧游成一百十韵》诗，有“题咏诗三百，经行路四千”之句，后以事下狱，久之得免，遂遁迹不出。终年八十馀。诗集已佚，清四库馆臣据《永乐大典》辑为《潜山集》十二卷。事见集中有关诗篇。